kardosdrur/scandi-wiki huggingface dataset:
Levende poeters klub

Levende poeters klub er det andet studiealbum fra Hiphop gruppen Hvid Sjokolade, udgivet i 1997 af Scandinavian Records. Albummet blev genudgivet på en remasteret version i 2007.

Trackliste 
Alle sange er skrevet af Mesta Lasse og Onkel Tom.

"Endnu en MC" og "Sydsidens Vilde" er dog forfattet af samtlige medvirkende rappere.

Medvirkende

Musikere 
 Merete Sveistrup – sang på "Kronisk Fastelavn" og "Opsang"
 Carsten Bentzen – sang på "Vi skider ik' I Nælderne" og "Bli' ved"
 Sidse Smedegård – sang på "Endnu en MC"
 Rasmus Bille Bähncke – synthesizer på "Det handler om at Feste"
 Lasse Hansen – wah wah på "Endnu en MC"
 Pladen – scratching på "Endnu en MC"
 Martin Lærke – congas på "Sydsidens Vilde"
 Takt og Tone medvirker med tilladelse fra Metronome Replay Records

Produktion 
 Producer – Hvid Sjokolade
 Co-producer og tekniker – Saqib
 Mixet af – Hvid Sjokolade og Saqib
 Foto – Brummer
 Layout – Ravn og Rønne

Eksterne henvisninger 

Album fra 1997
Hvid Sjokolade-album
The Football League 1893-94

The Football League 1893–94 var den sjette sæson af The Football League og dermed også det sjette engelske mesterskab i fodbold. Ligaen var siden sidste sæson blevet udvidet fra 28 til 31 hold, hvorved Second Division blev udvidet fra 12 til 15 hold.

Ligaen blev vundet af Aston Villa FC, som dermed vandt ligaen og det engelske fodboldmesterskab for første gang.

Resultater

First Division

Op- og nedrykning 

De tre hold, der sluttede på placeringerne 12-14 i First Division, spillede testkampe mod holdene, der sluttede som nr. 1-3 i Second Division.

De tre vinderhold blev valgt til First Division 1894-95, mens de tre tabere blev rykket ned i Second Division til den efterfølgende sæson.

Second Division 
Sæsonen 1893-94 var den anden i Second Division. Divisionen var siden den første sæson blevet udvidet fra 12 til 15 hold. To hold hade forladt ligaen, Accrington og Bootle. Til gengæld var fem nye hold blevet optaget i ligaen:
 Liverpool, der i 1892-93 havde vundet Lancashire League.
 Middlesbrough Ironopolis og Newcastle United, der i 1892-93 var sluttet som nr. 1 og 2 i Northern League.
 Rotherham Town, der i 1892-93 havde vundet Midland League.
 Woolwich Arsenal, der ikke havde spillet ligafodbold tidligere, men som bl.a. havde vundet Kent Senior Cup og London Charity Cup i 1889-90 samt London Senior Cup i 1890-91.
Derudover havde Ardwick skiftet navn til Manchester City.

Woolwich Arsenal blev den første klub fra Sydengland i The Football League.

Hold

Kilder / eksterne henvisninger 
 RSSSF – England 1893-94

Noter 

Sæsoner i The Football League
Fodbold i 1893
Fodbold i 1894
Hvidbuget vagteltinamu

Den hvidbugede vagteltinamu (Nothura boraquira) er en almindelig tinamuart, som findes i Bolivia, Paraguay og Brasilien. Den er ca. 27 cm lang. Dens føde består af frugter, hvirvelløse dyr, frø, nyudsprungne blade, blomsterknopper og rødder. Hannen udruger æggene, som kan være lagt af op til fire forskellige hunner. Hannen passer ungerne, indtil de kan klare sig selv efter 2-3 uger.

Eksterne henvisninger 
 Billede af fuglen

IUCN Rødliste - ikke truede arter
Tinamuer
Independent Soldiers

Independent Soldiers, () bedre kendt som IS, er en bande i British Columbia. I.S. består af mange forskellige, nationaliteter ofte med høje positioner, men generelt er det indisk-canadiere af Punjabi-afstamning.
Alligevel er der kommet flere hvide medlemmer til, flere I.S. ledere blev dræbt, i forbindelse, med et nyt valg, og deres nyeste allierede indbefatter Hells Angels.

Gennem, de sidste fem år, har fået banden, fået en prominent plads i Vancouver, såvel som Kamloops, Kelowna, Chilliwack, Abbotsford, Surrey, samt i en del andre byer. Generelt er banden engageret i bandekrig, narkodistribution, hvidvaskning af penge, og andre kriminelle aktiviteter. Bandens rivaler omfatter United Nations og Hells Angels (tidligere), hvilket har ført til mange uopklarede mord, drive-by shooting, og fængsling af flere af bandens medlemmer. Banden er vokset støt gennem de seneste par år, og kan ofte ses på gaderne med deres røde og sorte tøj, som ofte også har bandens initialer IS.

I 2005, blev bandens leder Sukhvinder "Bicky" Dosanjh dræbt i en bilulykke. Banden menes nu at blive, ledet af Peter Adiwal, hvis problemer, med loven går mere end et årti tilbage. Han blev sigtet for et røveri i 1997, men blev senere frikendt. I 2000, blev han sigtet og senere dømt for våbenbesiddelse. Han blev også sigtet, for våbenbesiddelse i 2002. Et år senere, erkendte han sig skyldig i overfald og kidnapning, hvorefter at han blev fængslet igen.

Som i 2009, menes det at bandens operationelle afdelinger i Calgary og Edmonton, begyndte at etablere forbindelser med en af Calgary's asiatiske bander, og med den stadigt voksende Rizzuto-familien fra Montreal.

Se også 
Bandekrigen i Vancouver 2009

Kilder 

 http://www.mapinc.org/newscfdp/v06/n1397/a04.html
 http://www.poe-news.com/stories.php?poeurlid=65212 
 http://groups.google.com.gi/group/alt.true-crime/browse_thread/thread/e7fd82f91af898f7
 http://www.canada.com/vancouversun/news/story.html?id=e5c14bd7-9fe5-4dc6-9db4-587f974b9408&k=12028 
 http://www.canada.com/vancouversun/news/story.html?id=c21453ab-08ca-470e-ae70-8fcc01a5ef70&k=79289&p=2 
 http://www.canada.com/vancouversun/story.html?id=659de7f9-982b-4ebb-9053-d55eaccd0e15&k=21397 
 http://www.kelowna.thesun.net/node/423641 
 http://www.canada.com/theprovince/features/safestreets/story.html?id=b6dab10a-af17-4e70-aba6-3b700bb925af& 
 http://www.cbc.ca/canada/british-columbia/story/2009/05/27/bc-burnaby-high-rise-shooting.htmlk=182&p=1

Gadebander
Bander i Canada
80 Blocks From Tiffany's

80 Blocks From Tiffany's er en dokumentarfilm fra 1979, instrueret af Gary Weis. Filmen, afbilder dagligdagen for banderne i South Bronx. Den, handler primært om to Afro-Amerikanske og Puertoricanske bander kendt som "Savage Skulls" og "Savage Nomads"

Sociale kontekst
The South Bronx var kendt for sin alvorlige sociale forfald i løbet af 1970'erne og denne ide fremhæves i hele filmen. Dokumentaren illustrerede også mange sociale problemer såsom høj arbejdsløshed, prostitution og narkotika-og alkoholmisbrug..

Distribution
80 Blocks From Tiffany's blev udgivet på VHS, i 1985 af Pacific Arts Entertainment.

Filmreferencer
Titlen 80 Blocks From Tiffany's refererer til afstanden mellem Tiffany's smykkebutikken i Manhattan og South Bronx.

Kilder

Eksterne henvisninger
 

Amerikanske film fra 1979
Bronx
Bander i New York
Dokumentarfilm fra USA
The Football League 1894-95

The Football League 1894–95 var den syvende sæson af The Football League og dermed også det syvende engelske mesterskab i fodbold. Ligaen var siden sidste sæson blevet udvidet fra 31 til 32 hold, således at både First og Second Division havde deltagelse af 16 hold, der spillede en dobbeltturnering. For første gang anvendte man målkvotient til at adskille hold, der opnåede samme antal point.

Ligaen blev vundet af Sunderland AFC, som dermed vandt ligaen og det engelske fodboldmesterskab for tredje gang.

Resultater

First Division

Op- og nedrykning 

De tre hold, der sluttede på placeringerne 12-14 i First Division, spillede testkampe mod holdene, der sluttede som nr. 1-3 i Second Division.

De tre vinderhold blev valgt til First Division 1895-96, mens de tre tabere blev rykket ned i Second Division til den efterfølgende sæson.

Second Division 
Sæsonen 1894-95 var den tredje i Second Division, og divisionen var siden den foregående sæson blevet udvidet fra 15 til 16 hold. To hold havde forladt ligaen, Middlesbrough Ironopolis og Northwich Victoria. Til gengæld var tre nye hold blevet optaget i ligaen:
 Burton Wanderers og Leicester Fosse, der i 1893-94 havde vundet og var blevet nr. 2 i Midland League.
 Bury, der i 1893-94 var blevet nr. 2 i Lancashire League.

Kilder / eksterne henvisninger 
 RSSSF – England 1894-95

Noter 

Sæsoner i The Football League
Fodbold i 1894
Fodbold i 1895
The American Gangster

The American Gangster () er en amerikansk krimi-dokumentarfilm fra 1992 instrueret af Ben Burtt og skrevet og produceret af Ray Herbeck Jr. Filmen bliver fortalt af Dennis Farina, som udforsker livet for amerikanske gangstere såsom Pretty Boy Floyd, John Dillinger, Al Capone, og Bugsy Siegel.  Den blev direkte udgivet på VHS i 1992 og senere udgivet som del af et DVD-bokssæt i 2006.

Baggrund
The American Gangster er en dokumentar, der skildrer dannelsen af den første generation af amerikanske gangstere. Dokumentaren undersøger illegale forretninger såsom gambling, prostitution, and defiance af forbuddet mod alkohol that empowered the gangsters.  Filmen, viser filmoptagelser og fotografirer af gangstere såsom Pretty Boy Floyd, John Dillinger, Al Capone, og Bugsy Siegel.

Udgivelse
The American Gangster blev udgivet på VHS den 1. juli, 1992.  Dokumentaren, blev senere del af en box set med DVD'er, The Mob Box Set, udgivet den 3. januar, 2006.  Dokumentaren, blev ledsaget af filmklip fra Bugsy (1991), Donnie Brasco (1997), og Snatch (2000).

Kilder

Eksterne henvisninger
 

Amerikanske film fra 1992
Engelsksprogede film
Dokumentarfilm fra USA
Dramafilm fra USA
The Other Side of the Kaleidyscope Tour

The Other Side of the Kaleidyscope Tour var en mindre turné af det amerikanske rockband Smashing Pumpkins. Turnéen varede fra 5. oktober til 9. december 2011.

The Other Side of the Kaleidyscope Tour var den anden turné til fordel for bandets syvende studiealbum, Teargarden by Kaleidyscope, der løbende siden december 2009 har været blevet udgivet én sang ad gangen via internettet. Denne turné foregik umiddelbart efter indspilningerne af albummet Oceania, der er en del af Teargarden by Kaleidyscope-projektet. Oprindeligt var det meningen, at Oceania skulle have været udgivet lige inden turnéens start, men udgivelsen blev udskudt til sommeren 2012. 

Turnéen bestod af 37 koncerter i 35 byer i USA og Europa. Bandet bestod af Billy Corgan, Jeff Schroeder, Nicole Fiorentino og Mike Byrne.

I løbet af den europæiske del af turnéen kom Smashing Pumpkins forbi Danmark, og bandet spillede i Den Grå Hal i København d. 5. november 2011.

Sange 

Eftersom turnéen blev foretaget i forbindelse med udgivelsen af Teargarden by Kaleidyscope og Oceania, spillede bandet primært de nye sange. De mest spillede nye sange var "Quasar", "Panopticon", "Oceania", "Pale Horse" og "Lightning Strikes". 

Fra bandets tidligere album var "Siva" og "Window Paine" fra Gish, "Cherub Rock", "Silverfuck", "Geek U.S.A." og "Soma" fra Siamese Dream, "Muzzle" og "Thru the Eyes of Ruby" fra Mellon Collie and the Infinite Sadness og "For Martha" fra Adore blandt de mest spillede numre på turnéen. B-siderne "Frail and Bedazzled" og "Starla" fra Pisces Iscariot blev også spillet ved de fleste koncerter.

Bandet 

 Billy Corgan (sang, guitar)
 Jeff Schroeder (guitar)
 Nicole Fiorentino (bas)
 Mike Byrne (trommer)

Koncerten i Den Grå Hal d. 5. november 2011 

Koncerten varede to timer og var bandets tiende på dansk jord. Det var bandet Ringo Deathstarr, der åbnede for Smashing Pumpkins ved koncerten på Christiania. Under koncerten ændrede Billy Corgan teksten i bandets seneste single, "Owata". I stedet for at synge "Oh Chicago, I'm coming home to you" sang han "Oh Christiania".

Sætliste 

 "Quasar"
 "Panopticon"
 "Starla"
 "Geek U.S.A."
 "Muzzle"
 "Window Paine"
 "Lightning Strikes"
 "Soma"
 "Siva"
 "Oceania"
 "Frail and Bedazzled"
 "Silverfuck"
 "Pinwheels"
 "Pale Horse"
 "Thru the Eyes of Ruby"
 "Cherub Rock"
 "Owata"
 "My Love is Winter"
 "For Martha"

Ekstranumre:

 "Zero"
 "Bullet with Butterfly Wings"

Bandet 

 Billy Corgan (sang, guitar)
 Jeff Schroeder (guitar)
 Nicole Fiorentino (bas)
 Mike Byrne (trommer)

Smashing Pumpkins turnéer
Begivenheder i 2011
Gary Weis

Gary Weis er en film og tv-instruktør. Han var medskaber til en kortfilm om Saturday Night Live (efterfulgt af Albert Brooks og Tom Schiller).

Udvalgt filmografi 
 Jimi Hendrix (1973)
 Saturday Night Live (1975-1977) (TV)
 The Beach Boys: It's OK (1976) (TV)
 Diary of a Young Comic (1977) (TV)
 The Rutles: All You Need Is Cash (1978) (TV)
 Steve Martin: A Wild and Crazy Guy (1978) (TV)
 80 Blocks From Tiffany's (1979)
 Wholly Moses! (1980)
 Young Lust (1984)
 Action Family (1986) (TV)
 C.C.P.D. (1992) (TV)
 L.A. Law (1993) (TV)

Videoer 
 The Bangles – Walk Like an Egyptian/Walking Down Your Street
 George Harrison – Got My Mind Set On You
 Paul Simon – Call Me Al

Kilder

Eksterne henvisninger 
 

Filminstruktører fra USA
Tv-instruktører fra USA
Musikvideoinstruktører fra USA
Madagaskarvagtel

Madagaskarvagtlen (Margaroperdix madagascarensis) er en vagtelart, som kun findes på Madagaskar. Den er 24-28 cm lang. Hannerne er oftest noget større end hunnerne, dog vejer begge køn omkring 220 gram. Madagaskarvagtlen yngler fra marts til juni. I hver rede lægges 8 til 15 æg. Rugetiden varierer fra 18 til 19 dage. Arten holdes også i fangeskab, dog er det ikke en vagtelart, som er egnet for begyndere, da hannen er aggressiv over for hunnerne. De kræver derfor god plads og gemmesteder.

Eksterne henvisninger 
 iucnredlist.org
 Beskrivelse af arten på engelsk inkl. billeder 

Fasanfugle
Vagtel
American Gangster (flertydig)

American Gangster har flere betydninger:

 American Gangster (film), en film fra 2007 af Ridley Scott, med Denzel Washington, Russell Crowe, og Josh Brolin
 American Gangster (album), et Jay-Z album inspireret af filmen
 American Gangster (tv-serie), en dokumentarserie om BET network
 The American Gangster, en dokumentarfilm fra 1992, om det 20. århundredes amerikanske gangstere.

Se også 
 Museum of the American Gangster
Bjergvagtel

Bjergvagtlen (oreortyx pictus) er en topvagtel, som findes i Canada, Mexico og USA. Vagtlens gennemsnitlige længde er ca. 26-28 cm, med et vingefang på 35-40 cm. Dens føde består af småplanter og frø. Ungerne spiser især insekter, mens deres føde bliver mere vegetarisk, efterhånden som de vokser op. Hunnen lægger typisk 9-10 æg i nærheden af vand. Det tager fra 21-25 dage at ruge æggene ud, oftest er det hunnen, der ruger, men i sjældne tilfælde er det hannen. Ungerne forlader reden med deres forældre nogle få timer efter klækningen.

Eksterne henvisninger 
 Videooptagelser af bjergvagtler
 Bjergvagtelgalleri
 Kort beskrivelse af Bjergvagtlen

Californiens fugle
Fugle fra Rocky Mountains
Topvagtler
Ian Paice

Ian Anderson Paice (Født 29. juni 1948) er en britisk trommeslager. Han er det eneste originale medlem af gruppen Deep Purple som han dannede i 1968. Fra 1982 til 1984 spillede Paice for Gary Moore, hvor han medvirkede på et par udgivelser og en turné, før han i april 1984 vendte tilbage til Deep Purple, hvor han stadig spiller.

Eksterne kilder/henvisninger 

 Om Ian Paice  på Deep Purples websted.
 Ian Paices trommer  på pearldrum.com
 

Trommeslagere fra England
Deep Purple
Hjelmvagtel

Hjelmvagtlen (Rollulus rouloul) også kaldet strudsvagtlen, er en hønsefugl, som findes i Burma, Thailand, Malaysia, Sumatra og Borneo. Hjelmvagtlen er 25 cm lang. Hannen er større end hunnen, og begge køn har et bart rødt område rundt om øjnene, samt røde ben. De lægger 5 til 6 hvide æg, som tager 18 dage at udruge. Ungerne bliver i reden mens de er små, de fodres næb til næb af deres forældre, hvilket er usædvanligt for hønsefugle. Dens føde består af frø, frugter og hvirvelløse dyr.

Galleri

Eksterne henvisninger 
 Artsbeskrivelse 
 Billeder og videooptagelser af hjelmvagtler 
 Randers Regnskovs beskrivelse af hjelmvagtlen
 Hjelmvagtel – Københavns Zoo
 Hjelmvagtel på vagtel.dk 

Fasanfugle
Fugle fra Sydøstasien
Sovs fra Syden

Sovs fra Syden er den første musikudgivelse fra Hiphop gruppen Hvid Sjokolade. Udgivelsen var selvfinansieret og blev udgivet på kassettebånd i 1994. I 2006 udkom EP'en på CD og LP på en remasteret version. Nogle af sangene blev også brugt i deres første debutalbum, Så'n er vi, to år senere.

Trackliste 
Alle sange er skrevet af Hvid Sjokolade.

Side A 
. "Intro"
. "Pikke i Hånden"
. "Fred & Ro"
. "Chiller" (Featuring. Tyde T, Dane D & Merry Tee)

Side B 
. "Mareridt"
. "Vi har Fånken"
. "Brændt Kærlighed"
. "Skyd Dem Op"

"Chiller" er også forfattet af Tyde T og Dane D.

Eksterne henvisninger 
 Sovs fra Syden  på DHHU.dk

Rapalbum
Hvid Sjokolade-album
Foreningen Dansk Arbejde

Landsforeningen Dansk Arbejde blev startet i 1908, men da EU blev en realitet blev foreningens oprindelige formål med at fremme afsætningen af varer fremstillet i Danmark, ændret til uddeling af legater og hædersbevisninger.

Foreninger fra Danmark
Munden fuld

Munden fuld er det tredje studiealbum af Hiphop gruppen Hvid Sjokolade, udgivet den 26. marts 2001 af deres eget pladeselskab Vognmandsfirmaet Menneskelyd. Mesta Lasse medvirker ikke på albummet, da han havde forladt gruppen i år 2000.

Trackliste

Medvirkende 
 Sidse Smedegaard – sang på "Indgang", "Hvis Du' ku' Bli'" og "Hele Vejen"  
 Peter Buch Clausen – bas på "Kom til Papa" og kontrabas på "Hele Vejen"
 Simon Jul Jørgensen – guitar og bas på "Det' Dig" 
 DJ Møller – scratching på "Kloden Drejer" 
 DJ Pladespiller – scratching på "Hvor godtfolk Er"

Eksterne henvisninger 
 Munden fuld  på DHHU.dk

Album fra 1996
Hvid Sjokolade-album
Nattergalen (teaterforestilling)

Nattergalen er navnet på en musik- og teaterforestilling bygget over H.C. Andersens eventyr af samme navn med premiere i 1980 med musik af Sebastian og skuespil af teatertruppen Rimfaxe fra Roskilde. Stykket blev samme år også udsendt i en pladeversion med medvirken af Sebastian samt skuespillerne fra Rimfaxes forestilling. Nattergalen kan ses som et forvarsel om Sebastians senere musical-projekter, som f.eks. Skatteøen og Ronja Røverdatter.

Teaterversionen 
I 1978 foreslog Marianne Knorr fra Rimfaxe-teatret Sebastian et samarbejde, hvor han skulle skrive musik til en kommende forestilling. Resultatet, en musik- og teaterforestilling bygget over H.C. Andersens eventyr, havde premiere den 10. oktober 1980 på Hotel Prinsen i Roskilde til overvejende positive anmeldelser.

I 1998 stod Preben Harris bag ny opsætning af Nattergalen på Folketeatret, denne gang med Sebastians datter, Sara Grabow i rollen som nattergal.

Pladeversionen 

Sangene fra forestillingen blev i 1980 indspillet og udgivet som Sebastians 11. studiealbum. På albummet medvirker Michael Friis og Sebastian på de fleste instrumenter samt skuespillerne fra Rimfaxe, der står bag de fleste vokaler. Sebastian fungerer derudover som fortæller imellem musiknumrene.

Side 1 
 "Ouverture" (3:17)
 "I Kina ved du nok" (2:57)
 "Det bedste af alt" (1:36)
 "Som i eventyr" (1:48)
 "Højst mærkværdig fugl" (3:12)
 "Klokkeblomster" (0:51)
 "Nattergalens sang" (1:30)
 "Spadseretur" (0:29)
 "Onde trommer" (1:06)

Side 2 
 "Nattergalen på sin gren" (3:25)
 "Mellemtekst" (0:27)
 "Kunstfuglen" (4:23)
 "Mellemtekst" (0:55)
 "Sørgemarch" (0:52)
 "Dødens dans" (4:07)
 "Mellemtekst" (0:53)
 "Ingen løn, men en kejsers tårer" (2:35)
 "Nattergalens tema" (1:12)

Noter

Litteratur 
Bille, Torben (1984): Sebastian – Gøgleren, Knud og de andre. København: Forlaget Fremad.
Eigtved, Michael (2004): Fuld af nattens stjerner – et portræt af Sebastian. København: Rosinante.

Eksterne henvisninger 
Discogs – Sebastian – Nattergalen (10-05-2012)
Nattergalen på Sebastian.info  (10-05-2012)

Skuespil fra Danmark
Sebastian-album
Album fra 1980
Skuespil fra 1980
Weiss (virksomhed)

Weiss var en tysk, senere dansk-ejet, virksomhed, der fremstillede kedelsystemer og forbrændingsanlæg til biomasse og affald. 

Virksomheden blev oprindeligt stiftet i Tyskland i 1922 af brøderne Weiss i Dillenburg i Hessen. Virksomheden fremstillede forbrændingssystemer til fast brændsel. Virksomheden blev i 1987 købt af den danske virksomhed Nordfab A/S. På dette tidspunkt havde Weiss afdelinger i Vesttyskland, Frankrig og i Danmark. Nordfab A/S blev i 1991 overtaget af det A.P. Møller-Mærsk ejede DISA A/S. Den daværende ledelse i Weiss købte i 1996 Nordfabs energiafdeling, som herefter blev drevet videre under navnet Weiss A/S. Weiss A/S etablerede i 1998 produktion i Polen. Weiss A/S blev i 2009 opkøbt af investeringsselskabet Envikraft Invest A/S. Virksomheden havde på daværende tidspunkt i Danmark afdelinger i Hadsund og i Odense. Aktiemajoriteten i Envikraft Invest A/S blev i 2013 solgt til kapitalfonden Odin Equity Partners. I 2015 lukkede Weiss afdelingen i Odense og den danske produktion blev flyttet til Polen.

Weiss A/S gik i 2017 konkurs og aktiviteterne afviklet. Selskabet havde på daværende tidspunkt 220 medarbejdere, heraf 65 på hovedkontoret i Hadsund. Året inden havde virksomheden nået en omsætning på 210 mio. kr., men med et underskud på 61,8 mio. kr. Viksomhedens aktiviteter blev ved konkursen solgt fra.

I Danmark blev serviceaktiviteterne overtaget af Weiss ApS, der med et begrænset antal ansatte driver serviceaktiviteter knyttet til de solgte anlæg.

Referencer 

Fremstillingsvirksomheder i Danmark
Etableret i 1922
A.P. Møller - Mærsk
Virksomheder i Hadsund
Ophørt i 2017
Under Horisonten

Under Horisonten er den danske musiker og komponist, Nils-Ole Poulins første soloudgivelse. 
På albummet medvirker den afdøde danske blueslegende, Peter Thorup.

Albummet blev udgivet i 1989 og inkluderer følgende numre:
 Under Horisonten
 Nordenvinden
 Tiden Går I Stå
 Sommernat I Valby
 Dagen Er Forbi
 Muren
 Forvandling
 Den Indre By
 Vandseng
 Alt For Længe
 Dag For Dag 
 Horisonter

Album fra Danmark
Album fra 1989
Vegeholms slot

Vegeholms slot i Ängelholms kommun ligger tæt ved Vegeåns udmunding i Kattegat syd for Ängelholm. Slottet er en tre-etagers stenbygning med et mansardtag omkring en næsten kvadratisk gårdsplads. I to af hjørnerne er der store, firkantede tårne. På hver side af den nordlige facade ligger to fritliggende lave længer.

Historie 

Vegeholm var et dansk slot fra 1500-tallet, der nedbrændte 1525. Slottet blev genopbygget i 1530 af danske rigsmarsk Tyge Krabbe. Slottet var i Krabbernes eje til 1663, hvor det blev købt af den svenske generalguvernør over Skånelandene, Gustaf Otto Stenbock. Efter hans død tilhørte slottet først Olof Nilsson Engelholm og derefter dommer John Cedercrantz (1646-1699). Hans familie ejede Vegeholm til 1814, hvor det restaureredes grundigt. Slottet har skiftet hænder flere gange i løbet af 1800-tallet, hvor det blandt andet ejedes af slægterne Ehrenborg og Sjöcrona. I 1902 blev slottet købt af Wilhelm von Geijer og renoveret igen. Vegeholm tilhører stadig von Geijer-slægten.

Eksterne henvisninger 
 Sylve Åkesson: Om Vegeholm  

Slotte i Skåne
Bygninger, konstruktioner og anlæg i Ängelholms kommun
The Play That Never Was

The Play That Never Was er et album fra 2011 af den danske pop / rock / blues gruppe No Shoes.

No Shoes inkluderer numrene:

 The Play (intro)
 No Shoes
 Keep walking on
 I've been thinking
 Almost had it all
 Come on closer
 Swayed
 Good man feeling down
 Summertime / Hit the road Jack
 Down the line
 Blown away
 Who am I to complain?
 Leave
 The Play (outro)

Kilder 

http://noshoes.dk/udgivelser.html 

Album fra 2011
Hadsund Rådhus

Hadsund Rådhus er det største af Mariagerfjord Kommunes i alt 4 rådhus bygninger. Rådhuset huser en række større administrationer som borgerservice, ældre, sundhed, handicap samt center for økonomi og personale. Mariagerfjords eneste byrådssal er placeret på Hadsund Rådhus. 123 ansatte har deres daglige gang i den 3.721 kvm store rådhusbygning.

Rådhuset blev bygget i 1968. Indtil 2007 var rådhuset hovedsæde for Hadsund Kommune.

Ved strukturreformen i 2007 indgik Hadsund Kommune i Mariagerfjord Kommune sammen med Hobro Kommune, Arden Kommune og Mariager Kommune. I den gamle Hadsund Kommune var der 80 ansatte på rådhuset, Mariagerfjord Kommune har i dag 120 ansatte på rådhuset.

I perioden 2008-2017 holdt nærpolitiet til på rådhuset. Ved en ny struktur ved Nordjyllands Politi 1. maj 2017 blev nærpolitiet i Hadsund nedlagt.

Foran råhuset står Jun-Ichi inoues skulptur vækst som er skænket til Hadsund Kommune af Hope 1979.

Kilder

Eksterne henvisninger 
 Arne Lybech, Hadsund Bogen 2011, november 2011. 
 Arne Lybech, Hadsund Bogen 2012, november 2012. 

Rådhuse i Danmark
Rådhus
Etableret i 1968